શહેરના નશાનો કારોબાર કરતા તત્વો ઉપર વિશેષ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી એસઓજી પીઆઇ આર વાય રાવલના માર્ગદર્શન હેઠળ પીએસઆઇ એચ એમ રાણા, મોહિતસિંહ જાડેજા, ગિરિરાજસિંહ જાડેજા, ગિરિરાજસિંહ ઝાલા, વિજયભાઈ શુક્લ, ભાનુભાઇ મિયાત્રા, અજયભાઇ શુકલા, ધર્મેન્દ્રસિંહ રાણા, અનિલસિંહ ગોહિલ, હરદેવસિંહ વાળા, રણછોડભાઈ આલ અને કૃષ્ણસિંહ જાડેજા સહિતનો સ્ટાફ પેટ્રોલીંગમાં હતો દરમિયાન ઢેબર રોડ કાંતાસ્ત્રી વિકાસ ગૃહ પાછળની શેરીમાંથી એક્ટિવા લઈને નીકળેલા શખ્સને અટકાવી જડતી લેતા તેની પાસેથી ૪.૦૪૩ કિલોગ્રામ ગાંજો મળી આવતા કબ્જે કરી નામઠામ પૂછતાં જંગલેશ્વરમાં રહેતો મુસ્તાક અહેમદભાઈ જુણાચ હોવાનું જણાવતા તેની ધરપકડ કરી હતી એસઓજીએ એનડીપીએસ મુજબ ગુનો નોંધી ગાંજો અને એક્ટિવા સહીત ૬૪,૨૫૮ રૂપિયાનો મુદામાલ કબ્જે કર્યો હતો અગાઉ ગાંજાના મોટાભાગના કેસમાં સુરતનું કનેક્શન ખુલ્યું છે ત્યારે આ ગાંજાનું કનેક્શન પણ સુરતનું ખુલે તો નવાઈ નહિ વધુ તપાસ અર્થે આરોપીનો કબ્જો ભક્તિનગર પોલીસને સોંપતા રિમાન્ડ મેળવવા તજવીજ હાથ ધરી છે મુસ્તાક અગાઉ દારૂના ગુનામાં પકડાઈ ચુક્યો છે અને ૨૦૧૮માં પાસા તળે જેલયાત્રા પણ કરી ચુક્યો હોવાનું જાણવા મળ્યું છે.